เมอร์เซอร์ (จีไอโจ)

**เมอร์เซอร์** () เป็นตัวละครสมมติจากของเล่น, หนังสือการ์ตูน และซีรีส์แอนิเมชันเรื่องจีไอโจ: อะเรียลอเมริกันฮีโร เขาเป็นสมาชิกของทีมจีไอโจ ในฐานะหนึ่งในเรนอิเกดส์ของจ่าสลอเตอร์ และเปิดตัวใน ค.ศ. 1987

## ข้อมูลส่วนตัว
ชื่อจริงของเมอร์เซอร์คือเฟลิกซ์ พี. สแตรตตัน และยศเทียบเท่ากับสิบเอก (อี-5) เขาเกิดที่เมืองสเปนเซอร์ รัฐเวสต์เวอร์จิเนีย

ความเชี่ยวชาญทางทหารหลักของเมอร์เซอร์คือสร้างและซ่อมแซมอาวุธขนาดเล็ก เขาเป็นไวเปอร์ของโคบราเพียงคนเดียวที่รู้จักที่แปรพักตร์ไปร่วมทีมจีไอโจและรอดชีวิตมาได้ ซึ่งเขาเคยเข้าร่วมกับโคบราเพื่อค้นหาการผจญภัยและผลตอบแทนทางการเงิน แต่ไม่นานก็เริ่มผิดหวังกับอุดมการณ์ของโคบรา เขาสามารถหลบหนีจากเกาะโคบราได้โดยการขโมยเรือไฮโดรฟอยล์ในขณะที่ถูกไล่ล่าข้ามอ่าวเม็กซิโก ทั้งนี้ เมอร์เซอร์มีความชำนาญในการใช้อาวุธขนาดเล็กและอุปกรณ์ระเบิดทุกชนิดที่โคบราใช้

ส่วนทีมย่อยเรนอิเกดส์ของจ่าสลอเตอร์ไม่มีอยู่จริงอย่างเป็นทางการ และพวกเขาไม่ต้องรายงานต่อหน่วยงานอื่นใด พวกเขาสามารถทำหน้าที่ได้โดยไม่ต้องมีข้อจำกัดมากนัก แต่ในทางกลับกัน พวกเขาก็ไม่ได้รับการสนับสนุนหากพวกเขาถูกบุกรุก

## ของเล่น
เมอร์เซอร์เปิดตัวครั้งแรกในรูปแบบแอ็กชันฟิกเกอร์เมื่อ ค.ศ. 1987 โดยเป็นส่วนหนึ่งของเรนอิเกดส์ของจ่าสลอเตอร์ชุดสามตัวร่วมกับเรดด็อกและทอรัส

ส่วนเมอร์เซอร์เวอร์ชันใหม่ได้เปิดตัวใน ค.ศ. 1991 โดยเวอร์ชันนี้ให้ชื่อจริงเป็นริชาร์ด เซซิล ไม่ใช่เฟลิกซ์ สแตรตตัน และเมอร์เซอร์เวอร์ชันที่สามได้รับการเปิดตัวในฐานะฟิกเกอร์พิเศษเฉพาะในงานนักสะสมจีไอโจ ค.ศ. 2006 ที่เมืองนิวออร์ลีนส์ รัฐลุยเซียนา ซึ่งไฟล์การ์ดได้ระบุชื่อจริงของเขาเป็นเฟลิกซ์ สแตรตตัน โดยอธิบายถึงการเปลี่ยนชื่อและรูปลักษณ์ของร่างอวตารใน ค.ศ. 1991 ของเขา ในฐานะความพยายามในการปกปิดตัวตน

## คอมิกส์
เมอร์เซอร์ปรากฏตัวในซีรีส์จีไอโจของเดวิลส์ดิวพับลิชชิง เขาเป็นผู้นำทีมจู่โจมไปยังเกาะโคบราระหว่างสงครามกลางเมืองครั้งที่สอง ซึ่งเซอร์เพนเทอร์ได้จัดตั้งกองทัพใหม่และสร้างปืนอีเอ็มพีที่สามารถรบกวนสัญญาณอิเล็กทรอนิกส์ได้ ส่วนเมอร์เซอร์เป็นผู้นำจิงซ์, ไซ-ไฟ, แฮ็กเกอร์, เมนเฟรม และแฟลช โดยสองคนสุดท้ายได้แยกตัวออกจากทีมที่เหลือ ส่วนแฮ็กเกอร์ได้รับบาดเจ็บสาหัส เมอร์เซอร์นำกำลังถอยทัพ ขณะที่พวกโจที่หายไปสามารถทำลายเครื่องกำเนิดอีเอ็มพีได้สำเร็จ แต่เนื่องจากการแทรกสอดของโคบรา เมนเฟรมและแฟลชจึงไม่สามารถอยู่รอดได้

ต่อมา เมอร์เซอร์ก็กลายเป็นหนึ่งในสมาชิกคนสำคัญของทีมหลังจากที่กลุ่มจักเกลอส์แต่งตั้งนายพล ฟิลิป เรย์ ให้รับหน้าที่เป็นหัวหน้าทีม และหลังจากที่ทีมได้รับการปรับโครงสร้างใหม่เป็นหน่วยที่เล็กลงภายใต้การนำของนายพล โจเซฟ คอลตัน เมอร์เซอร์ก็ทำหน้าที่เป็นทหารกองหนุน เขาถูกเรียกตัวไปปฏิบัติหน้าที่เพื่อช่วยเหลือโจคนอื่น ๆ ในการรักษาความปลอดภัยโรงงานอาวุธชีวภาพของโคบราที่ถูกทิ้งร้างในแมนแฮตตัน ในขณะที่พวกโจคนอื่น ๆ ภายใต้บีชเฮดบุกเข้าไปในห้องแล็บ เมอร์เซอร์ก็ได้ต่อสู้กับนิวโรทอกซินผู้เป็นเจ้าหน้าที่ของโคบราแบบตัวต่อตัว ต่อมา เมอร์เซอร์กลับมาปฏิบัติหน้าที่อีกครั้งในช่วง "สงครามโลกครั้งที่สาม" โดยประจำการที่อิหร่าน และร่วมกับดัสตีและแอร์ไทต์ในการต่อสู้กับกองกำลังโคบราที่นั่น

ส่วนซีรีส์ข้ามฝั่งจีไอโจ/ทรานส์ฟอร์เมอร์สภาคที่สอง ซึ่งมีฉากอยู่ในความเป็นจริงเสมือน ได้มีตัวละครอย่างเมอร์เซอร์ปรากฏตัวในไม่กี่ตอนที่ผ่านมา เขาเป็นผู้นำในการโจมตีเกาะโคบราเพื่อยุติพันธมิตรระหว่างโคบราและดีเซปติคอน ซึ่งอุปกรณ์ถ่ายโอนพลังงานทำงานผิดปกติ ส่งผลให้เกาะได้รับความเสียหาย และเมอร์เซอร์ถูกเผาในระเบิดแบบสุ่ม

## ซีรีส์แอนิเมชัน

### จีไอโจ: เดอะมูฟวี
เมอร์เซอร์ปรากฏตัวในภาพยนตร์แอนิเมชัน ค.ศ. 1987 เรื่อง*[[จีไอโจ: เดอะมูฟวี]]* โดยบริษัทซันโบว์และมาร์เวล ในฐานะสมาชิกเรนอิเกดส์ของจ่าสลอเตอร์ ซึ่งพากย์เสียงโดยคริสตอฟเฟอร์ ทาโบริ

### ดิก
เมอร์เซอร์ปรากฏตัวในซีรีส์แอนิเมชัน*[[จีไอโจ: อะเรียลอเมริกันฮีโร (ซีรีส์โทรทัศน์ ค.ศ. 1989)|จีไอโจ]]*ของดิก ที่ให้เสียงพากย์โดยมอริส ลาเมิร์ก ซึ่งในตอน "ดิอิลิมิเนเตอร์" เมอร์เซอร์ถูกสงสัยว่าแพร่งพรายข้อมูลให้แก่โคบรา และเขาได้มีส่วนร่วมในตอน "คินเดอร์การ์เทนคอมแมนโดส์" ที่เขาและเด็ก ๆ ต่อสู้กับคอบราคอมมานเดอร์และโอเวอร์คิล

## อ้างอิง

## แหล่งข้อมูลอื่น
* Mercer at JMM's G.I. Joe Comics Home Page

หมวดหมู่:ทหารจีไอโจ
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน